CELEX: 31989R0944
Language: hr
Date: 1989-04-12 00:00:00
Title: Uredba Komisije (Euratom) br. 944/89 od 12. travnja 1989. o utvrđivanju najviše dopuštene razine radioaktivnog onečišćenja manje važnih prehrambenih proizvoda nakon nuklearne nesreće ili nekog drugog hitnog radiološkog slučaja

15/Sv. 001
            
            
               HR
            
            
               Službeni list Europske unije
            
            
               3
            
         31989R0944
   
               L 101/17
            
            
               SLUŽBENI LIST EUROPSKE UNIJE
            
            
               12.04.1989.
            
         
      UREDBA KOMISIJE (Euratom) br. 944/89
   od 12. travnja 1989.
   o utvrđivanju najviše dopuštene razine radioaktivnog onečišćenja manje važnih prehrambenih proizvoda nakon nuklearne nesreće ili nekog drugog hitnog radiološkog slučaja
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice za atomsku energiju,
   uzimajući u obzir Uredbu Vijeća (Euratom) br. 3954/87 od 22. prosinca 1987. o utvrđivanju najviše dopuštene razine radioaktivnog onečišćenja prehrambenih proizvoda i životinjske hrane nakon nuklearne nesreće ili nekog drugog hitnog radiološkog slučaja (1), a posebno njezin članak 7.,
   budući da je, u skladu s Uredbom (Euratom) br. 3954/87, Komisija dužna usvojiti popis manje važnih prehrambenih proizvoda, zajedno s najvišim razinama radioaktivnog onečišćenja koje se moraju primjenjivati za te proizvode;
   budući da je konzultirana skupina stručnjaka koju je imenovao Znanstveni i tehnički odbor u skladu s člankom 31. Ugovora o osnivanju Europske zajednice za atomsku energiju;
   budući da prehrambeni proizvodi koji se moraju razmotriti imaju manju prehrambenu važnost te da je njihov doprinos potrošnji hrane kod stanovništva marginalan;
   budući da prehrambeni proizvodi za uvrštavanje na popis manje važnih prehrambenih proizvoda moraju biti identificirani pomoću njihovog tarifnog broja iz kombinirane nomenklature i opisa predviđenog u Uredbi Komisije (EEZ) br. 3174/88 od 21. rujna 1988. o izmjeni Priloga 1. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (2);
   budući da ad hoc Odbor, osnovan Uredbom Vijeća (Euratom) br. 3954/87, nije dao mišljenje u roku koji je odredio njegov predsjednik,
   DONIJELA JE OVU UREDBU:
   Članak 1.
   Popis manje važnih prehrambenih proizvoda utvrđen u skladu s člankom 7. Uredbe (Euratom) br. 3954/87 određen je u Prilogu.
   Članak 2.
   Najviše dopuštene razine koje se primjenjuju na manje važne prehrambene proizvode navedene u Prilogu, 10 su puta veće od razina koje se primjenjuju na „druge prehrambene proizvode osim manje važnih prehrambenih proizvoda” utvrđene u Prilogu Uredbi (Euratom) br. 3954/87 ili u skladu s uredbama donesenima na temelju članka 3. te Uredbe.
   Članak 3.
   Ova Uredba stupa na snagu trećeg dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. travnja 1989.
      
         
            Za Komisiju
         
         Carlo RIPA DI MEANA
         
         
            Član Komisije
         
      
   
   
      (1)  SL L 371, 30.12.1987., str. 11.
   
      (2)  SL L 298, 31.10.1988., str. 1.
   PRILOG
   Popis manje važnih prehrambenih proizvoda
   
               CN kod
            
            
               Opis
            
         
               0703 20 00
            
            
               Češnjak (svjež ili rashlađen)
            
         
               0709 52 00
            
            
               Tartufi (svježi ili rashlađeni)
            
         
               0709 90 40
            
            
               Kapari (svježi ili rashlađeni)
            
         
               0711 30 00
            
            
               Kapari (privremeno konzervirani, ali u tom stanju neprikladni za neposrednu potrošnju)
            
         
               0712 30 00
            
            
               Tartufi (suhi, cijeli, rezani, u kriškama, lomljeni ili u prahu, ali dalje nepripremljeni)
            
         
               0714
            
            
               Manioka, indijska maranta (arrowroot), kaćun (salep), čičoka, slatki krumpir i slični korijeni i gomolji s visokim sadržajem škroba ili inulina, svježi ili suhi, neovisno jesu li rezani ili u obliku peleta ili ne; srž od sago-drveta
            
         
               0814 00 00
            
            
               Kore agruma ili dinja (uključujući lubenice), svježe, smrznute, suhe ili privremeno konzervirane u slanoj vodi, sumpornoj vodi ili u drugim otopinama za konzerviranje
            
         
               0903 00 00
            
            
               Mate-čaj
            
         
               0904
            
            
               Papar roda Piper; suha, drobljena ili mljevena paprika roda Capsicum ili roda Pimenta
               
            
         
               0905 00 00
            
            
               Vanilija
            
         
               0906
            
            
               Cimet i cvijet cimetova drveta
            
         
               0907 00 00
            
            
               Klinčići (cijeli plodovi, pupoljci i peteljke)
            
         
               0908
            
            
               Muškatni oraščić, macis i kardamomi
            
         
               0909
            
            
               Sjeme anisa, badijana, komorača, korijandra, kumina ili kima; bobice kleke
            
         
               0910
            
            
               Ingver (đumbir), šafran, kurkuma, majčina dušica, listovi lovora, kari (carry) i ostali začini
            
         
               1106 20
            
            
               Brašno i krupica od sagoa, od korijena ili gomolja iz tarifnog broja 0714
            
         
               1108 14 00
            
            
               Škrob od manioke
            
         
               1210
            
            
               Hmelj, svjež ili osušen, neovisno je li mljeven, u obliku praha ili peleta ili ne; lupulin
            
         
               1211
            
            
               Bilje i dijelovi bilja (uključujući sjeme i plodove), vrsta koje se rabi prvenstveno u parfumeriji, u farmaciji ili za insekticidne, fungicidne ili slične svrhe, svježi ili osušeni, neovisno jesu li rezani, drobljeni, u prahu ili ne:
            
         
               1301
            
            
               Šelak; prirodne gume, smole, gume-smole i balzami
            
         
               1302
            
            
               Biljni sokovi i ekstrakti; pektinske tvari, pektinati i pektati; agar-agar i ostale sluzi i zgušnjivači, neovisno jesu li modificirani ili ne, dobiveni od biljnih proizvoda
            
         
               1504
            
            
               Masti i ulja te njihove frakcije, od riba ili morskih sisavaca, neovisno jesu li rafinirani ili ne, ali kemijski nemodificirani
            
         
               1604 30
            
            
               Kavijar i nadomjesci kavijara
            
         
               1801 00 00
            
            
               Kakao u zrnu, cijeli ili lomljeni, sirovi ili prženi
            
         
               1802 00 00
            
            
               Ljuske, kore, opne i ostali otpaci od kakaa
            
         
               1803
            
            
               Kakao pasta, neovisno je li odmašćena ili ne
            
         
               2003 20 00
            
            
               Tartufi (pripremljeni ili konzervirani na drugi način, osim u octu ili octenoj kiselini)
            
         
               2006 00
            
            
               Povrće, voće, orašasti plodovi, kore od voća i ostali dijelovi biljaka, konzervirani šećerom (iscijeđeni, preliveni ili kandirani)
            
         
               2102
            
            
               Kvasci (aktivni ili neaktivni); ostali jednostanični mikroorganizmi, mrtvi (osim cjepiva iz tarifnog broja 3002); pripremljeni praškovi za peciva
            
         
               2936
            
            
               Provitamini i vitamini, prirodni ili proizvedeni sintezom (uključujući prirodne koncentrate), njihovi derivati koje se rabi prvenstveno kao vitamine, te međusobne mješavine prethodno navedenih spojeva, neovisno jesu li u nekom otapalu ili ne
            
         
               3301
            
            
               Eterična ulja (bez terpena ili ne), uključujući konkrete i absolute; rezinoidi; koncentrati eteričnih ulja u mastima, nehlapivim (masnim) uljima, voskovima ili slično, dobiveni ekstrakcijom pomoću masti ili maceracijom; terpenski nusproizvodi deterpenacije eteričnih ulja; vodeni destilati i vodene otopine eteričnih ulja